
הנדון: בקשה לקבלת מידע מכוח חוק חופש המידע, תשנ"ח 1998 – 
העסקת קרובי משפחה

ראשית, אני מודה על פנייתך אלינו.
בבקשת המידע שהעברת אלינו, ביקשת לקבל את הנתונים הבאים -
פירוט קרובי המשפחה המועסקים ברשות (באופנים כלשהם ולרבות עובד מן המניין, עובד זמני, עובד קבלן, יועץ או כל אופן העסקה אחר) וזאת בהתאם לפרטים כדלקמן: 
מגדר העובד, פירוט תפקיד העובד, ותק העובד, קרובי המשפחה שלו המועסקים ברשות לרבות תפקידם, מגדרם, הוותק שלהם ומהות הקרבה המשפחתית של כל אחד מהם אליו.  
ביום 21.10.20, הובאו לידיעתנו על ידי היחידה הממשלתית לחופש המידע - הנחיות מחלקת ייעוץ וחקיקה (משפט ציבורי – חוקתי) במשרד המשפטים.
מהנחיות אלו ניתן ללמוד כי בחינת הבקשה האמורה על ידי הגורמים הרלוונטיים במחלקת ייעוץ וחקיקה במשרד המשפטים, העלתה כי חל איסור על מסירת המידע המדויק כפי שהתבקש, זאת מאחר שמידע אודות טיב הזיקה המשפחתית בין עובדים הוא מידע אישי ורגיש שמסירתו, ככל שיהיה בה כדי לאפשר זיהוי של העובד אודותיו ניתן המידע, עולה כדי פגיעה בפרטיות.
משכך, הגיע משרד המשפטים למסקנה כי מדובר במידע שאין למסרו, בהתאם להוראות סעיף 9(א)(3) לחוק חופש המידע, התשנ"ח 1998:
9. (א)  רשות ציבורית לא תמסור מידע שהוא אחד מאלה:
(3)   מידע שגילויו מהווה פגיעה בפרטיות, כמשמעותה בחוק הגנת הפרטיות, תשמ"א-1981 (להלן – חוק הגנת הפרטיות), אלא אם כן הגילוי מותר על פי דין;
עם זאת, נקבע כי ניתן לצמצם את הפגיעה הפוטנציאלית בפרטיות העובדים לרמה שאין בה ממש ושאינה עולה כדי פגיעה אסורה בפרטיות בדרך של צמצום הפרטים שיימסרו.
לכן הוחלט, על דעת המשנה ליועץ המשפטי לממשלה (ציבורי חוקתי) כי יש למסור את המידע המבוקש, ללא פירוט מהות הקרבה המשפחתית בין עובדים, כלומר - יימסרו הפרטים הנוגעים לתפקיד, מגדר, ותק, אופן העסקה ומספר קרובי משפחה מועסקים, אך לא יימסר מידע בדבר "סוג הקרבה".
בהתאם לכך, מצ"ב המידע המבוקש – בהלימה להנחיות משרד המשפטים.
כמו כן ולבקשתך, המידע נמסר לך בפורמט דיגיטלי הניתן לחיפוש.
ככל שיידרש מידע בנושאים הרלוונטיים לתחומי אחריותו של משרד הכלכלה והתעשייה, אשמח להיות לך לעזר גם בעתיד.



בברכה
יוסי זולפן,
 
 הממונה על חוק חופש המידע
   משרד הכלכלה והתעשייה

